OpenLLM-France/wikimedia huggingface dataset:
# Chilomys carapazi

Chilomys carapazi és una espècie de mamífer rosegador de la família dels cricètids. És endèmic dels vessants occidentals dels Andes del nord de l'Equador, on viu a una altitud d'uns 2.350 msnm. El seu hàbitat natural són els boscos montans. Es tracta del representant més gros del gènere Chilomys, amb una llargada de cap a gropa d'uns 95 mm. Té el pelatge dorsal marró i el ventral de color gris fumat. Fou anomenat en honor del ciclista equatorià Richard Carapaz Montenegro.

## Referències

* ↑ Brito et al., 2022, p. 17.
* ↑ Brito et al., 2022, p. 18.
* ↑ Brito et al., 2022, p. 16.
* ↑ Brito et al., 2022, p. 11.

## Bibliografia

* Brito, J.; Tinoco, N.; Pinto, C. M.; García, R.; Koch, C.; Fernandez, V.; Burneo, S.; Pardiñas, U. F. J. «Unlocking Andean sigmodontine diversity: five new species of Chilomys (Rodentia: Cricetidae) from the montane forests of Ecuador» (en anglès). PeerJ, 10, 2022, pàg. e13211. DOI: 10.7717/peerj.13211.
# Charles Davillier

El baró Jean-Charles Davillier (Rouen, França, 17 de març de 1823 - París, 1 de març de 1883), sovint referenciat com Charles Davillier, va ser un notable col·leccionista, escriptor i hispanista.

## Biografia

Tercer baró Davillier, era net del banquer Jean-Charles Joachim Davillier, primer baró que fou qui construí la fortuna familiar. Ja de ben jove se li va despertar el gust d'antiquari, recorrent les vores del Sena a la cerca de bibelots i medalles. Durant un temps va treballar amb un oncle seu i això el va portar a visitar diversos països i aprendre'n les llengües. El 1865 es va casar i, un temps després, el matrimoni es va instal·lar al carrer Pigalle de París. És en aquesta casa on, cada dilluns, organitzava reunions amb personatges interessats en el món antic, com ara José María de Heredia, el baró Adolph Carl von Rothschild, Johann Strauss o els pintors Gustave Doré, Marià Fortuny i els cunyats d'aquest, Raimundo i Ricardo Madrazo.

## Obra literària

La seva obra més coneguda és Viatge per Espanya (Voyage en Espagne), cèlebre per les il·lustracions que hi va fer Gustave Doré i que representen la part la més important de l'obra tauromàquica d'aquest. Es va publicar el 1875 i era el resultat d'un viatge que van fer tots dos amb la intenció de conèixer millor el país i acabar fent un versió il·lustrada del Quixot. El llibre ja havia anat apareixent per entregues entre 1862 i 1873 en la revista de viatges Le Tour du Monde.
De resultes del seu bon coneixement de la ceràmica espanyola, afició que compartia amb Fortuny, és Histoire des Faïences hispano-moresques a reflés metalliques, publicada a París el 1861.

## Referències

* 1 2 Belan, Marie «Portrait d'un grand collectionneur du XIXe siècle : Le baron Jean-Charles DAVILLIER» (en francès). Sèvres. Société des Amis du musée national de Céramique, 11, 2002, pàg. 52-58. Arxivat de l'original el 21 d’agost 2018 [Consulta: 24 octubre 2015].
* ↑ Sanz, Maria Jesús «El barón Davillier viajero y coleccionista» (en castellà). Laboratorio de arte. Editorial Universidad de Sevilla, 13, 2000 [Consulta: 24 octubre 2015].
# Chet Miller

Chet Miller va ser un pilot estatunidenc de curses automobilístiques nascut el 19 de juliol del 1902 a Detroit, Michigan.
Miller va córrer a la Champ Car a les temporades 1930-1953 incloent-hi la cursa de les 500 milles d'Indianapolis de molts d'aquests anys.
Chet Miller va morir el 15 de maig del 1953 disputant les pràctiques per la cursa d'Indianapolis.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1930 | 41 | 15 | 97.360 | 23 | 13 | 161 | 0 | A 39 voltes |
| 1931 | 27 | 15 | 106.185 | 25 | 10 | 200 | 0 | Va acabar |
| 1932 | 9 | 29 | 111.053 | 23 | 21 | 125 | 0 | Motor |
| 1933 | 28 | 32 | 112.025 | 23 | 20 | 163 | 0 | A 37 voltes |
| 1934 | 46 | 32 | 109.252 | 29 | 33 | 11 | 0 | Accident |
| 1935 | 34 | 17 | 113.552 | 24 | 10 | 200 | 0 | Va acabar |
| 1936 | 18 | 3 | 117.675 | 3 | 5 | 200 | 0 | Va acabar |
| 1937 | 7 | 13 | 119.213 | 13 | 30 | 36 | 0 | Encesa |
| 1938 | 3 | 5 | 121.898 | 9 | 3 | 200 | 0 | Va acabar |
| 1939 | 3 | 5 | 126.318 | 8 | 21 | 109 | 0 | Accident |
| 1940 | 34 | 27 | 121.392 | 27 | 17 | 189 | 0 | A 11 voltes |
| 1941 | 41 | 9 | 121.540 | 23 | 6 | 200 | 0 | Va acabar |
| 1946 | 5 | 17 | 124.649 | 8 | 18 | 64 | 0 | Pèrdua d'oli |
| 1948 | 31 | 19 | 127.249 | 8 | 20 | 108 | 0 | Problemes amb l'oli |
| 1951 | 32 | 28 | 135.798 | 3 | 25 | 56 | 0 | Encesa |
| 1952 | 21 | 27 | 139.034 | 1 | 30 | 41 | 0 | Sobrealimentació |
| Totals | Totals | Totals | Totals | Totals | Totals | 2063 | 0 | |
| Curses | 16 |
| Poles | 0 |
| Voltes líder | 0 |
| Victòries | 0 |
| Top 5 | 2 |
| Top 10 | 5 |
| Retirades | 9 |
Es tracta d'un dels pilots que ha fet més voltes al circuit d'Indianapolis sense aconseguir liderar mai la prova.

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Chet Miller va participar en 2 curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Coatí de l'illa Cozumel

El coatí de l'illa Cozumel (Nasua nelsoni) és un coatí que viu a l'illa mexicana de Cozumel. Pertany a la família dels prociònids, que també inclou els ossos rentadors, olingos i kinkajús.
Tot i que és molt similar al coatí de nas blanc, és més petit i té el pelatge més curt i suau. S'alimenta de fruita i caça insectes i petits vertebrats. Tot i que probablement fou introduït a Cozumel pels maies, la majoria de científics el consideren una espècie vàlida, però alguns científics continuen considerant-lo una subespècie del coatí de nas blanc.

## Referències

* ↑ Nowak, R. 1999. Walker's Mammals of the World. Baltimore, Maryland: The Johns Hopkins University Press University Press.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Chroicocephalus

Chroicocephalus és un dels gèneres d'aus de la família dels làrids (Laridae), a l'ordre dels caradriformes (Charadriiformes). Aquest és un dels gèneres en els quals es va dividir el gènere Larus com a conseqüència dels estudis genètics de la primera dècada del segle xxi, si bé altres autors com ara del Hoyo et al. no reconeixen aquest gènere i inclouen les seves espècies al gènere Larus. El gènere Chroicocephalus fou descrit originalment l'any 1836 pel naturalista anglès Thomas C. Eyton.
Són gavines de mitjana grandària i bec relativament fi comparat amb espècies del gènere Larus.
Als Països Catalans hi crien regularment dues espècies d'aquest gènere: les gavines vulgar i capblanca.

## Taxonomia

Segons la classificació del Congrés Ornitològic Internacional (versió 2.4, 2010) aquest gènere està format per 12 espècies:
* gavina del Tibet (Chroicocephalus brunnicephalus).
* gavina de Buller (Chroicocephalus bulleri).
* gavina capgrisa (Chroicocephalus cirrocephalus).
* gavina capblanca (Chroicocephalus genei).
* gavina de Hartlaub (Chroicocephalus hartlaubii).
* gavina de la Patagònia (Chroicocephalus maculipennis).
* gavina australiana (Chroicocephalus novaehollandiae).
* gavina de Bonaparte (Chroicocephalus philadelphia).
* gavina riallera (Chroicocephalus ridibundus).
* gavina de Saunders (Chroicocephalus saundersi).
* gavina dels penya-segats (Chroicocephalus scopulinus).
* gavina andina (Chroicocephalus serranus).

## Referències

* ↑ Pons J.M., Hassanin, A., and Crochet P.A.(2005). Phylogenetic relationships within the Laridae (Charadriiformes: Aves) inferred from mitochondrial markers. Molecular phylogenetics and evolution 37(3): 686-699
* ↑ Josep del Hoyo i Nigel J. Collar. Illustrated checklist of the birds of the world. Vol.1, Non passerines, 2014
* ↑ Aus presents a Catalunya segons el SIOC Arxivat 2010-05-11 a Wayback Machine. Rev. 16-04-2010
* ↑ Els làrids a la classificació del IOC Arxivat 2013-12-05 a Wayback Machine. Rev. 16-04-2010
# Coll de Livigno

El coll de Livigno (en italià : Forcola di Livigno), és un coll alpí situat a la frontera entre Suïssa (cantó dels Grisons) i Itàlia a 2.315 metres d'altitud. Connecta Poschiavo a Suïssa amb Livigno a la província de Sondrio a la Llombardia, (Itàlia).
La duana italiana és present al coll de Livigno. La duana suïssa està situada més avall, prop de la confluència amb la carretera cantonal que puja fins al Col de la Bernina.
La part italiana, que puja de Livigno es compon de línies llargues dretes. L'altra cara presenta un recorregut més sinuós.
El coll té la particularitat de connectar una vall al sud dels Alps, però que recau en la competència política suïssa (Val Poschiavo, pertanyent a la conca del Adda), a una vall situada al nord dels Alps però que és políticament italiana (vall de Livigno, pertanyent a la conca del Inn). El coll del Predil reuneix la mateixa particularitat.
Des d'un punt de vista orogràfic, divideix els Alps de Livigno en dos.

## Referències

* ↑ «Forcola di Livigno (Passo Forcola)» (en anglès). [Consulta: 30 abril 2020].
# Coll de Llavent

El Coll de Llavent és una collada dels contraforts nord-orientals del Massís del Canigó, a 959,5 metres d'altitud, en el límit dels termes comunals de Castell de Vernet i de Vernet, tots dos a la comarca del Conflent, de la Catalunya del Nord.
Està situat a la zona central-occidental del terme de Vernet, i al nord-est del de Castell de Vernet. És a prop al nord-est del poble de Castell de Vernet, al sud-est del Pic de l'Alzina.

## Referències

* ↑ El Coll de Llavent en els ortofotomapes de l'IGN
# Coll de la Maria

El Coll de la Maria és una collada de 1.218,2 metres d'altitud, en el límit dels termes comunals d'Eus i de Molig, tots dos de la comarca del Conflent, a la Catalunya del Nord.
Està situat a l'extrem oest del terme de Molig i a l'est del d'Eus, molt a prop també del triterme amb Catllà.

## Referències

* ↑ El Coll de la Maria en els ortofotomapes de l'IGN
# Chicago American Gears

Els Chicago American Gears foren un equip que jugà a la National Basketball League (NBL), competició anterior a l'actual NBA, amb seu a la ciutat de Chicago, Illinois. Fou fundat el 1944.

## Història de la franquícia

L'equip fou creat el 1944 pel president de l'American Gear Company, Maurice White. A la seva primera temporada guanyaren 14 partits i en perderen 16, quedant eliminats per un resultat de 2-1 a les finals de la Divisió Oest davant els Sheboygan Red Skins. Al seu segon any a la lliga no va aconseguir classificar-se per a les eliminatòries pel títol (Play-Offs), tenint la lliga ja 8 equips. A la temporada 1946-47, que seria l'última temporada de l'equip, aconseguiren fitxar George Mikan, qui els últims 7 partits de la fase regular va aconseguir una mitjana de 16,5 punts per partit (fet inèdit per a un novell) tenint un paper clau perquè l'equip aconseguís el títol de lliga després de guanyar a la final als Rochester Royals per un resultat de 3-1. Mikan fou escollit MVP després d'anotar 100 punts en 5 partits i també va ser inclòs dins de l'equip ideal.
No obstant això; abans de l'inici de la temporada 1947-48, el propietari dels Gears va treure l'equip de la lliga (la seva intenció era la de crear una nova competició amb 24 equips, que es diria Professional Basketball League of America (Lliga de Bàsquetbol Professional d'Amèrica, on ell seria el propietari de tots els equips participants i dels seus pavellons. Després d'un mes de competició la lliga va desaparèixer). Aleshores els jugadors dels equips de la PBLA (inclosos els dels Gears) es varen redistribuir entre els 11 equips que van seguir a la NBL, arribant així George Mikan als Minneapolis Lakers.

## Trajectòria

Nota: G: Partits guanyats P: Partits perduts %: Percentatge de partits guanyats (sobre 1)
| Temporada | Lliga | G | P | % | Posició | Divisió | Play-offs |
| 1944-45 | NBL | 14 | 16 | .467 | 2n | Divisió Oest | Perd les finals de la Divisió Oest |
| 1945-46 | NBL | 17 | 17 | .500 | 3r | Divisió Oest | |
| 1946-47 | NBL | 26 | 18 | .591 | 5è | Divisió Oest | Campió de la NBL |
| 1947-48 | PBLA | 8 | 0 | 1.000 | 1r | Divisió Nord | Desaparegué |

## Referències

* ↑ apbr.org Estadístiques anuals de la NBL(anglès),
* ↑ NBA.com Biografia de George Mikan(anglès),

## Enllaços externs

* Tots els resultats de la NBL(anglès)
# Choisies

Choisies és un municipi francès, situat a la regió dels Alts de França, al departament del Nord. L'any 2006 tenia 71 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 79 | 86 | 66 | 59 | 60 | 71 | 71 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1999-2008 | Fernand Fromont | |
| 2001- | Pierre Gravez | |
# Combretum bracteosum

Combretum bracteosum és una espècie de planta de la família de les combretàcies.

## Distribució i hàbitat

És un arbre nadiu de Sud-àfrica. Es troba de manera natural al llarg de la costa de KwaZulu-Natal i la Província del Cap, on creix a la sorra a prop del mar, afavorint les dunes i els boscs riberencs (i els seus marges). Sembla que, molt de tant en tant, es troba a l'interior del mar, generalment a baixa altura i creixent a la sorra. El seu hàbitat natural no pateix normalment gelades i té una raonablement alta precipitació anual.

## Descripció

Sol ser un arbust o arbre petit que es barreja amb la vegetació propera. Creix entre els 2 i 4 m d'alçada, tot i que si té el suport d'altres arbres, pot arribar a fer fins a 8 m. S'estén entre els 4 i 5 m d'ample. Denzil Carr (1988) va assenyalar que l'arbust és dens amb multitud de tiges, i les tiges sense branques es desprenen de la part superior de la corona principal. Té un aspecte sinuós i quan toca altre objecte que pugui oferir suport, s'enrotlla al seu voltant. Algunes de les tiges estan armades amb espines corbes. Les fulles són simples i poden ser oposades, alternes o en manat, depenent d'on es troben en la planta. Aquestes són de color verd fosc, encara que les noves fulles poden tenir un to violeta. A la tardor es torna d'un to violeta vermellós.
La floració té lloc a finals de la primavera (setembre, octubre), encara que pot florir més tard. Les flors són de color taronja brillant i de color vermell, agrupades en inflorescències. La floració és abundant i crea una sorprenent pantalla. Els fruits (± 20 mm de diàmetre) apareixen entre finals d'estiu i tardor (desembre a març) i són de color verd inicialment, mentre que en la maduració són de color marró vermellós. Aquests són gairebé esfèrics i no tenen ales, encara que poden tenir 5 angles. És una veritable nou en el sentit que té una closca exterior dura.

## Ecologia

Combretum bracteosum és una planta d'acollida per a la papallona Coeliades forestan. Té una eruga molt marcada de color blanc groguenc amb marró fosc a negre i franges de color taronja al cap. L'adult és de manera predominant de color marró i blanc amb unes ratlles a l'abdomen.

## Galeria

* Fulles
* Detall de la fulla
* Detall de la tija
* Fruits
* Detall dels fruits

## Referències

* ↑ «Combretum bracteosum» a The Plant List. Data consulta: 06 de juny de 2014.
* ↑ «Dades de Plantzafrica». Arxivat de l'original el 2014-06-21. [Consulta: 9 juny 2014].

## Bibliografia

* Gibbs Russell, G. E., W. G. M. Welman, E. Retief, K. L. Immelman, G. Germishuizen, B. J. Pienaar, M. Van Wyk & A. Nicholas. 1987. List of species of southern African plants. Mem. Bot. Surv. S. Africa 2 (1–2): 1–152 (pt. 1), 1–270 (pt. 2).
# Cirrhilabrus lubbocki

Cirrhilabrus lubbocki és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba a les Filipines i a les Cèlebes (Indonèsia).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cirrhilabrus rhomboidalis

Cirrhilabrus rhomboidalis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 8,5 cm de longitud total.

## Distribució geogràfica

Es troba a les Illes Marshall.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Comtat d'Ida-Viru

El comtat d'Ida-Viru (estonià Ida-Virumaa) és un dels comtats en què es divideix Estònia. La seva capital és Jõhvi.

## Govern del Comtat

El govern del comtat (estonià: Maakonnavalitsus) és dirigit per un governador (estonià: maavanem), qui és nomenat pel govern d'Estònia per un termini de cinc anys.

## Municipis

El comtat se sotsdivideix en municipalitats. Hi ha 5 municipis urbans (estonià: linn - ciutat) i 15 municipis rurals (estonià: vallad - comunes) al comtat.
Municipis urbans:
* Kiviõli
* Kohtla-Järve
* Narva
* Narva-Jõesuu
* Sillamäe
Municipis rurals:
* Alajõe
* Aseri
* Avinurme
* Iisaku
* Illuka
* Jõhvi
* Kohtla
* Kohtla-Nõmme
* Lohusuu
* Lüganuse
* Mäetaguse
* Sonda
* Toila
* Tudulinna
* Vaivara

## Enllaços externs

* Ida-Virumaa Online Arxivat 2006-11-29 a Wayback Machine.
* Govern del Comtat d'Ida-Viru - Pàgina oficial(en estonià)
# Cocker

«Cocker» té aquests significats:
* Cocker spaniel americà, raça de gos dels Estats Units, originada a partir d'exemplars del cocker spaniel
* Cocker Spaniel Anglès, raça de gos provinent del Regne Unit
* Edward Cocker, matemàtic anglès del segle XVII
* Joe Cocker (Sheffield; 1944), músic de rock i blues anglès
# Cleveland Rockers

El Cleveland Rockers és un equip que va jugar des de 1997 fins al 2003. Els Rockers van ser un dels primers vuit franquícies de la WNBA, que es va iniciar el 1997. L'amo era Gordon Gund, qui en aquest moment també era propietari de Cleveland Cavaliers de la NBA. Al setembre de 2003, Gund, va anunciar que el seu Gund Arena de l'empresa deixaria d'operar en el Rockers. L'equip de doblegat després de la temporada 2003, la lliga no va ser capaç de trobar un nou propietari per a l'equip.

## Història de la franquícia

La ciutat de Cleveland se li va concedir un dels primers vuit franquícies de la WNBA. Els Rockers de Cleveland van obtenir el seu sobrenom de Rock and Roll de Cleveland Saló de la Fama. En 1997, van començar amb jugadors com Isabelle Fijalkowski i ex membre de The Harlem Globetrotters Lynette Woodard, qui havia estat el primer jugador en la història de les dones Globetrotter.
Els Rockers va acabar 15-13 a la primera temporada de la WNBA això, falten els playoffs en 1997. En 1998, els Rockers es va anar 20-10 i va guanyar el títol de la Conferència Est. No obstant això, els Rockers van perdre davant els Phoenix Mercury en la WNBA semifinals (abans de la WNBA dividir els playoffs per la conferència).
Els Rockers va tenir la seva millor temporada regular en 2001, passant 22-10 i guanyar la Conferència de l'Est, aconseguir la llavor # 1. No obstant això, els Rockers seria fins de composició pel Charlotte Sting de la 1 a ronda, perdent dos jocs a un. Els Rockers 2002 va caure un 12 jocs per sobre de la marca de l'any anterior, registrant un rècord de 10-22. En 2003, els Rockers aniria 17-17, suficient perquè la llavor # 4 en l'Est, però, cauria en la primera ronda dels playoffs a l'eventual campió Detroit Shock, 2-1. 2003 va ser l'última aparició en els playoffs Rockers '. Aquest és també l'únic equip a la WNBA per qualificar per als playoffs en la seva temporada passada de joc.

## Impecable

Després de la temporada 2002, el Gunds decidir comprar els Rockers de la WNBA, pel que sembla assegurar el futur Rockers. No obstant això, tot i fildeo equips competitius i amb l'assistència decent per a la majoria dels jocs, la família Gund van decidir que no volien utilitzar el Rockers després de la temporada 2003. No s'ha trobat la propietat local per a l'equip, obligant als Rockers de vegades. Els Rockers va deixar de funcionar després de 7 temporades, registrant un rècord històric de 108 a 112. Això no tornaria a passar fins que el 2008, quan el Houston Comets va cessar les seves operacions a causa de la manca de propietat.
# Consell de Seguretat Nacional (Turquia)

El Consell de Seguretat Nacional(en turc Millî Güvenlik Kurulu o MGK) és una institució formada per civils turcs i militars. Els Membres del Consell de Seguretat Nacional, segons l'article 118 de la Constitució, són els Comandants en Cap de l'Exèrcit, Marina, Forces aèries i la Gendarmeria, el Cap de l'Estat major general, el Primer ministre i, si s'escau, vice-primers ministres, els ministres de Justícia Interior, Afers Exteriors i Defensa, sota la presidència del President de la República.
Establert el 1961, la seva funció es veié considerablement reforçada per la Constitució de 1982, que el converteix en una verdadera instància de control i vigilància. Després de la reforma de 2003, el càrrec de Secretari General ha estat confiat a un civil i la influència de l'MGK s'ha reduït significativament: s'ha convertit essencialment en un òrgan consultiu.

## Enllaços externs

* Text de la constitució del 1982, l'article 118 de la qual defineix el Consell de Seguretat Nacional (turc)
# Ciuró

«Ciuró» té aquests significats:
* Ciuró o cigró, llavors comestibles del cigroner, planta de la família de les lleguminoses
* Ciuró bord (Glaucium flavum), planta papaveràcia que viu en dunes i arenals
* Toponímia:
** Castell Ciuró, castell a la serra de Collserola din del municipi de Molins de Rei (Baix Llobregat)
** Puig Ciuró, cim de la Serra de Tramuntana de Mallorca
** Turó del Ciuró, muntanya del municipi de Gallifa a la comarca del Vallès Occidental
* Biografies:
** Honorat Ciuró (Cameles, 1612 - 1674), sacerdot rossellonès, autor de diversos llibres en català
** Wenceslau Ciuró, il·lusionista català
Viccionari